ב"ה, חשוון תשע"ז

**מקורות – מלאכה גרועה**

לתועלת ולבקשת הלומדים, מצורפים מקורות בעניין 'הוצאה מלאכה גרועה'.

תהנו

תוספות מסכת שבת דף ב עמוד א

יציאות השבת שתים שהן ארבע - הקשה ריב"א דדיני הוצאות שבת היה לו לשנות גבי אבות מלאכות אחר פרק כלל גדול לקמן (דף עג.) דהתם קתני אבות מלאכות מ' חסר אחת וקתני הוצאה לבסוף והוה ליה להתחיל כסדר בדברים דמיירי בע"ש מבעוד יום כגון לא יצא החייט במחטו סמוך לחשיכה אין שורין דיו וסמנין ואין צולין בשר ואח"כ במה מדליקין וכירה ובמה טומנין שהם דברים הנוהגים עם חשיכה ואח"כ במה בהמה ובמה אשה יוצאה דברים הנוהגים בשבת עצמו ושוב אבות מלאכות של שבת ודרך התנא לשנות כסדר זה כמו שמצינו בפסחים דמתחיל בליל י"ד ושוב בי"ד ושוב בשחיטת פסחים שהוא בין הערבים ואחר כך שונה מאכילת פסחים שהוא בלילה וכן ביומא מתחיל בז' ימי' קוד' יה"כ ואח"כ בעיה"כ ואח"כ ליל י"כ ותירץ דהוצאה חביבא ליה לאקדומי משום דממשנה זו שמעינן כמה דברים הוצאה והכנסה דעני ועשיר ודבעי' עקירה והנחה ושנים שעשאוה פטורין וידו של אדם חשובה לו כד' על ד' וידו של אדם אינה לא כרה"י ולא כרה"ר ור"ת מפרש דדבר ההוה רגיל הש"ס לשנות תחילה וכן במס' ב"ק (דף ב.) השור והבור המבעה וההבער ולא נקט כסדר הפרשה וכן מפרש רב האי גבי ד' צריכין להודות בפרק הרואה (ברכות דף נד:) דלא נקט הש"ס כסדר הפסוק ועוד מפרש ר"ת דפתח ביציאות משום דבעי למימר לא יצא החייט במחטו אף על גב דלא שנה המלבן משום אין נותנין כלים לכובס ולא המבעיר משום במה טומנין הוצאה הוצרך לשנות טפי משום דמלאכה גרועה היא כמו שאפרש.

תוספות מסכת שבת דף ב עמוד א

פשט בעה"ב את ידו כו' - תימה לר"י אמאי צריך למתני תרתי דעני ודבעה"ב וכן בריש שבועות דמפרש בגמרא (דף ג. ושם) שתים דעני ודבעל הבית מה שייך לקרותו שתים מה לי עני מה לי עשיר ונראה לר"י דאיצטריך לאשמעי' משום דהוצאה מלאכה גרועה היא דמה לי מוציא מרה"י לרה"ר מה לי מוציא מרה"י לרה"י ולא הוה גמרינן הוצאה דעני מבעה"ב ולא בעה"ב מעני ותדע מדאיצטריך תרי קראי בהוצאה כדנפקא לן בריש הזורק (לקמן דף צו: ושם) מויכלא העם מהביא ובספ"ק דעירובין (דף יז:) נפקא לן מקרא אחרינא דדרשינן אל יצא איש ממקומו אל יוציא והתם פירשתי והיינו משום דמלאכה גרועה היא איצטריך תרווייהו חד לעני וחד לעשיר וכן בכל תולדות דאבות מלאכות לא חיישינן שיהא במשכן אלא אבות בלבד ובתולדות דהוצאה בעי' שיהא במשכן דתנן בהזורק (דף צו.) שתי גזוזטראות זו כנגד זו המושיט והזורק מזו לזו פטור היו שתיהן בדיוטא אחת הזורק פטור והמושיט חייב שכך היתה עבודת לוים ובריש הזורק (ג"ז שם:) נמי בעי הזורק ד' אמות ברה"ר מנלן ודחיק לאשכחינהו במשכן עד דמסיק כל ד"א ברה"ר הלכתא גמירי לה וכל אלו תולדה דהוצאה נינהו ולא אבות שאין אבות אלא מ' חסר אחת וגבי הכנסה נמי אמרינן בפ' במה טומנין (לקמן מט:) הם העלו קרשים מקרקע לעגלה אף אתם אל תכניסו מרה"ר לרה"י וא"ת כיון דהכנסה היתה במשכן מה צריך תו לקמן בהזורק (דף צו:) לפרושי דסברא הוא מה לי אפוקי מה לי עיולי דהזורק ד' אמות ברה"ר משמע דאי הוה משכחת לה במשכן הוה ניחא ליה אף על גב דהתם ליכא סברא וי"ל דאיצטריך סברא להכנסה דבעה"ב דלא הוה במשכן דהם העלו קרשים כו' היינו הכנסה דעני דמסתמא בקרקע היו עומדים שהוא רה"ר ואם תאמר כיון דאיכא סברא אמאי איצטריך בבמה טומנין למימר דהכנסה היתה במשכן וי"ל דתנא ליה איידי דבעי למיתני הם הורידו קרשים מעגלה ואתם אל תוציאו כו' אף על גב דהוצאה נפקא לן מקרא בהדיא איצטריך למיתני שהיתה במשכן משום דקתני ברישא בברייתא אין חייבין אלא על מלאכה שכיוצא בה היתה במשכן ואם לא היה מוצא הוצאה במשכן הייתי מחייב בכל מלאכות הדומות למלאכה גמורה אף על פי שלא היה במשכן כמו בהוצאה והא דאסמוך קרא דשבת למלאכת המשכן הוה דרשינן למילתא אחריתי.

תוספות מסכת שבת דף צו עמוד ב

הוצאה גופה היכא כתיבא - ואף על גב שהיתה במשכן כדאמר הם הורידו קרשים מעגלה כו' מכל מקום אי לאו דכתיב לא הוה מחייבי עלה לפי שמלאכה גרועה היא כדפי' לעיל (דף ב.).

תוספות מסכת שבת דף צו עמוד ב

הכנסה מנלן סברא הוא כו' - וא"ת מה צריך להאי סברא כיון דהוות במשכן כדאמר הם העלו קרשים לעגלה כו' דהא בסמוך משמע גבי זריקה דאם היתה במשכן הוה אתי ליה שפיר וי"ל דבזריקה נמי איכא סברא מה לי ע"י הוצאה מה לי ע"י זריקה דאי לאו סברא לא הוה מחשבינן לה תולדה דהוצאה ואי לא הוות נמי במשכן לא הוה מחייבינן עלה מסברא לפי שמלאכה גרועה היא.

חידושי הרשב"א מסכת שבת דף ב עמוד א

וכי תימא קרא נמי למאי פלגינהו, איכא למימר משום שהיא מלאכה גרועה שאילו פינה מזוית לזוית משא גדול פטור והוציא קצת מיניה מרשות לרשות חייב, מה שאין כן בשאר כל המלאכות שאינן אסורות אלא מצד עצמן באיזה רשות שתעשה, והיינו נמי דלא גמרינן לה ממשכן כדגמרינן כולהו שאר מלאכות, ותדע לך נמי דהא בפרק הזורק (שם) אמרינן הוצאה מנין שנאמר ויכלא העם מהביא, ואקשינן ודלמא בחול וקאמר להו משה לא תיתו דשלימא לה מלאכה ואיצטריך לשנויי דגמר העברה העברה מיום הכפורים, אלמא אף על גב דהויא במשכן אפילו הכי איצטריך קרא לפורטה מה שלא הוצרך בשאר מלאכות, והלכך הוצאה חדוש הוא ואין לך בו אלא חדושו ואי לאו דגלי רחמנא בתרוייהו לא ילפינן חדא מחברתה, וא"ת אם כן לחשוב להו בתרתי והוו להו ארבעים מלאכות, י"ל מכל מקום מלאכה אחת היא ושם אחד יש לה ונחשבת היא באחת אלא שהוצרך הכתוב לגלות בהן שזו וזו אחת הן, וא"ת אזהרה שמענו עונש מנין, י"ל כיון דגלי בהו רחמנא דמלאכות נינהו הרי הן בכלל כל העושה בו מלאכה יומת.

חידושי הר"ן מסכת שבת דף צו עמוד ב

גמ' הוצאה גופה היכא כתיבה. כבר כתבתי בריש מכילתין דאע"ג דהוצאה הוה במשכן וכדתניא בפ' במה טומנין הם הורידו את הקרשים מעגלה לקרקע ואתם אל תוציאו מרשות היחיד לרשות הרבים אפילו הכי אי לא הוה כתיבא בקרא לא חשבינן לה מלאכה משום דמלאכה גרועה היא ומשונה משאר המלאכות דמה לי מוציא מרה"י לרה"ר ממוציא (מר"ה) [מרה"י] לרשות היחיד ומשום הכי אף על גב דהוה במשכן בעינן היכא כתיבא:

חידושי הר"ן (מיוחס לו) מסכת שבת דף ב עמוד א

כיצד העני וכו' פשט העני את ידו לפנים. לפי פירושא קמא פריש במאי דסליק מיני', ולפירושא בתרא פריש במאי דפתח בי' ולא קפיד תנא בהכי כדאיתא בריש פ"ק דנדרים. ורבי יהונתן ז"ל פי' דהא דקא פריש ברישא הכנסה אף על גב דמיקריא תולדה ולא רמיזא משום דחביבא לי' אקדמה. והא דקא חשיב הוצאה דב"ה ודעני בתרתי וכן הכנסה הרבה פירושים נאמרו בדבר, והעיקר לפי שהן משתנות זו מזו שזה מוציא מרשותו וזה מכניס לרשותו. וי"מ דמש"ה קא חשיב ואזיל כל אנפי דאית בה משום דהיא מלאכה גרועה ולא דמיא לשאר מלאכות דשבת והיא מלאכה של חידוש שהמוציא מרשות לרשות כל דהו חייב ואלו פנה כל היום מזוית לזוית פטור, וכולהו משתמעי מחד קרא, דאע"ג דכתיב ויכלא העם מהביא דילפינן מיני' הוצאה וכתיב נמי אל יצא איש ממקומו ודרשינן אל יוציא התם בעירובין איכא למימר דדריש אל יצא לעיקר תחומין דהן דאורייתא וקרא דויכלא העם להוצאה דריש העברה העברה מיום הכפורים כדאי' בפ' הזורק ולא דרשינן אל יוציא ואפי' מאן דדריש התם אל יוציא דלית לי' תחומין דאורייתא מוקי לה לקרא דויכלא העם בחול כפשטי' ולא דריש העברה העברה וכיון דילפינן הוצאה מקרא ולא ילפינן משאר מלאכות דמשכן משום דהיא מלאכה גרועה ליכא למימר דקרא ללאו יצאת כדאמרינן גבי הבערה שהרי ללמד עלי' אצטריך קרא ומהדר לה קרא לכלל שאר מלאכות דהוו במשכן להעניש עלי'. ואיכא למידק אמתני' מ"ט דתנא דפריש הוצאה והדר פסיק מינה ולא פריש שאר אבות והו"ל לפרושי כולהו מלאכות. וי"ל דתנא פריש ברישא מילי דבערב שבת דהיינו לא יצא החייט במחטו, ובדין הוא דליפתח תנא בהאי ברישא אלא משום דהוצאה מלתא דחידוש היא אשמעינן מעיקרא חיובא דידה והדר מזהר עלה אפי' מבע"י בע"ש דהיינו לא יצא החייט במחטו והדר במה מדליקין והדר במה טומנין, ובאידך נמי דמזהר פשיטן ולא צריכן לפרושי, ותנא לא ישב אדם לפני הספר דסמכן ענין לו דההיא נמי גזירה שמא ימשך היא, וכן כתב הרא"ה ז"ל פשט בעל הבית את ידו לחוץ וכו' והשתא בבא דרישא פריש הכנסה ברישא ובבא דסיפא פריש הוצאה ברישא וטעמא דמלתא דלעולם נקט לה בכי האי גונא שלא תהא שם ביאה ריקנית הרא"ה ז"ל:

אור זרוע (ח"ב, פ"ב):

"לקמן בפרק הזורק בעי הוצאה היכא כתיבה, ולא בעי למילפה ממשכן אף על גב דהויא במשכן, משום דמלאכה שאינה חשובה [היא], דמה מלאכה עשה שהוציאו מרשות? מעיקרא חפץ והשתא נמי חפץ! כך פירש רבנו תם ויש בו להאריך".

חידושי הרמב"ן מסכת שבת דף ב עמוד א

ואיכא דקשיא ליה היכי מנו רבנן הוצאות בשתים הא שם הוצאה חד הוא, כדמקשינן בגמ' בפ' ידיעות הטומאה (י"ד ב') גבי [טומאה] והא שם טומאה אחת היא, ואף על גב דאסיקנא התם דתרתי נינהו, משום טומאה דקדש וטומאה דמקדש אבל שם הוצאה ודאי אחת היא. ובתוס' רבותינו הצרפתים ז"ל אמרו לכך מנו אותם חכמים בשתים משום דפלגינהו רחמנא נמי בשתים דמתרי קראי נפקא לן, חד בפרק הזורק מדכתיב ויכלא העם מהביא נמנעו להוציא מביתם למחנה לויה שהוא רה"ר והיינו הוצאה דבעה"ב, והוצאה דעני נפקא לן במס' ערובין בפ"ק מדכתיב אל יצא איש ממקומו דאמרינן התם לוקין על עירובי תחומין דבר תורה מדכתיב אל יצא איש ממקומו והוינן בה וכי לוקין על לאו שניתן לאזהרת מיתת ב"ד, לומר שזה ניתן לאזהרת מיתת ב"ד דהוצאה בכלל היה וקרינן בה אל יוציא, ואף על גב דהתם מסקינן אמר רב אשי מי כתיב אל יוציא אל יצא כתיב ואל יצא קרינן, התם ה"ק דעיקר קרא לתחומין הוא אבל הוצאה לא נפקא מכלליה, וכ"ש לרבנן דאמרי תחומין דרבנן ואל יוציא בלחוד הוא, וא"ת קראי גופייהו למה לי, צריכי סד"א הוצאה חידוש הוא שברה"י מותר לישא משא גדול ואם הוציא לרה"ר כגרוגרת חייב, משא"כ בשאר אבות מלאכות שאינן חלוקות ברשויות אלא איסורן מחמת עצמן, הואיל וחידוש הוא אין לך בה אלא חדושה בלבד והלכות עקורות הן ואין למדות זו מזו, לפיכך פירשן הכתוב לשתיהן, ומיהו הואיל ומלאכה אחת הן לא נמנית בכלל אבות מלאכות בשתים. והביאו ראיה לדבר מדלא גמרינן לה ממשכן, דהא ודאי הוצאה היתה במשכן ולא למדוה משם כמו שלמדו לל"ח מלאכות הנשארות, ואמרינן נמי בפרק הזורק ממאי דבשבת קאי דלמא בחול ומשום דשלימה לה מלאכה ומסקנא נמי גמר העברה העברה מיהכ"פ אלמא ליכא למיגמרה ממשכן אלא צריכה היתה תורה לפורטה לעצמה. ואי קשיא לך א"כ לימא ללאו יצאתה ואזהרה שמענו עונש מנין, יש להשיב לך כיון שהיתה במשכן ואשכחן דקפיד עלה רחמנא בלאו ואזהר עלה רחמנא הדרא לכלל שאר כל המלאכות שהיו במשכן, ואין דברים הללו מחוורין כל צרכן.

**וקצת אחרונים למי שמעוניין להאריך:**

פני יהושע מסכת שבת דף ב עמוד א

בא"ד ועל שתים אלו חייבים על שגגתן חטאת ועל זדונן כרת ועל התראתן סקילה עכ"ל. נראה שהוצרך לזה כיון דממה שפירש בתחילה דהוצאה נפקא לן מויעבירו, ועל כרחך היינו משום דמלאכה גרועה היא איצטריך קרא באפי נפשיה טפי משאר מלאכות שהיו במשכן דילפינן להו בכללן מלא תעשה כל מלאכה מה שאין כן בהוצאה דלא הוי בכלל לא תעשה מלאכה שהזהירן מקודם ואם כן נהי דאשכחן בהוצאה לאו מויעבירו אכתי לא שמעינן אלא אזהרה למלקות אבל עונש דסקילה וכרת וחטאת לא שמעינן כיון דלא הוי בכלל כל העושה מלאכה יומת שנאמר להם קודם שהזהירן אאיסור הוצאה:

חתם סופר מסכת שבת דף ב עמוד א

כיצד העני עומד בחוץ מ"ש תוס' משום שהוצאה מלאכה גרועה מש"ה נקוט עני ובעה"ב פי' דלא מצינו בשום מלאכה שיהיה חילוק בין עושה אותה במקום זה או במקום אחר, מה שאין כן בהוצאה כשנושא משא כבידה אפילו כל היום ברה"י או ברה"ר מקורה פטור וכשהסיר הקירוי נעשה ר"ה ומוציא לשם כגרוגרת חייב, והוי אמינא דה"נ יש לחלק בין הענינים דהוצאה והכנסה דבעה"ב הוא להוציא הדבר מעצמו וליתנו לאחר כדרך שהי' במשכן שהביאו נדבותם לגזבר - והוצאה והכנסה דעני הוא לצורך עצמו להכניסו מאחרים כדרך לוקטי המן ואיצטריך תרווייהו:

ערוך השולחן אורח חיים סימן שא סעיף א

הוצאה מרה"י לרה"ר מאבות מלאכות והיתה במשכן דאין חייבין אלא על מלאכה שכיוצא בה היתה במשכן כמ"ש בסי' רמ"ב ומלבד שהיתה במשכן מפורשת היא בתורה דכתיב [שמות לו, ו] ויצו משה ויעבירו קול במחנה לאמר איש ואשה אל יעשו עוד מלאכה לתרומת הקודש ויכלא העם מהבית הרי שקרא להבאה מלאכה [רמב"ם פי"ב הל' ח'] ושם היתה הוצאה מרה"י לרה"ר דמשה הוה יתיב במחנה לויה דהוא רה"ר מפני שכל ישראל נפנו לשם וקאמר להו לישראל לא תפיקו מרה"י דידכו לרה"ר דידי [ר"פ הזורק צו:] ואע"ג דבכל המלאכות לא הוצרכנו למצא בתורה מפורש מלאכה זו דכיון דהיתה במשכן הרי היא בכלל לא תעשה כל מלאכה אמנם מפני דעצם הוצאה מלאכה גרועה היא שהרי עצם הדבר לא נשתנית ורק במקומה נשתנית וכל המלאכות יש בהם שינוי בעצם הדבר ולכן אי לאו דגילתה התורה שהיא מלאכה לא הוה ידעינן שהיא מלאכה [תוס' ריש שבת ד"ה פשט] ובירמיה [יז, כב] מבואר ג"כ שהיא מלאכה כמ"ש בסי' רמ"ב ע"ש:

שו"ת מבי"ט חלק ג סימן קכד

שאלה לחכם לב יקרא נבון כבן לי שארי וקרובי ה"ר אברהם בכ"ר החכם הה"ר משה די בוטון זלה"ה קבלתי כתבך וראיתי קושיותיך ותשובותיך וספקותיך ובטרם אבא אליהן אכתוב ואפרש דברי הרב ז"ל ואחר כך אתרץ מה שהוקשה לך. כתב הרמב"ם ז"ל פ"א מהלכות יום טוב העושה אבות מלאכות בי"ט וכו' כגון שזרע ובנה וסתר וארג אינו לוקה אלא א' כו' ור"ל אפי' עשאן לצורך אכילה כגון שזרע לצור' אכיל' ואי אפשר לאכול היום ממה שזרע היום ובנין אפי' בנה תנור לאפות בו היום או סתר מקום לעשות בו דבר מאכל אפי' שלא היה לו מקום אחר פנוי או ארג נפה או כברה לרקד קמח או לברור זרעונים לאכילת י"ט לוק' שהרי נעשית המלאכה ועדין אין כאן אוכל ומה שכתב בסמוך כל מלאכה שחייבים עליה בשבת אם עשה אותה בי"ט שלא לצורך אכילה לוקה ר"ל אפי' אפייה ובישול שעשאן שלא לצורך אכילת אדם כגון אפה ובשל לכלבים מאכל שאין ראוי לרועים או אפה או בשל לעכו"ם דבר האסור שאין ראוי לישראל לוקה שהרי עושה מלאכה ואין כאן שום דבר מאכל וכתב אחר כך שאם בשל לעכו"ם או לבהמה אינו לוקה שאלו באו לו אורחים היה ראוי להם משמע שכשאינו ראוי לאכלן לוקה ובפ' אלו הן הלוקין המבשל גיד הנשה בי"ט לוקה כו' וכ"ש מתיך מיני מתכו' שהוא תולד' מבשל או מבשל כלי אדמה שחייב בשבת כמו שכתב הרב ז"ל פ"ט מהלכות שבת והכא נמי בי"ט לוקה דאין כאן אוכל כלל אפי' יבשל באותו כלי בי"ט עצמו שהרי נעשית בו מלאכה קודם שיגי' לעשות בו שום אוכל ומה שכתב הרב המגיד ושאר המלאכות שהן באכילה כגון שחיטה ואפייה אפי' עשאן שלא לאכילה אינו לוקה היינו כמו אם בשל או אפה לעכו"ם דבר הראוי לאכילת ישראל כמו שכתב מ"מ עצמו אבל כשאינו ראוי כי האי גונא לוקה כדפרי' ובהוצאה והבערה אפילו עשאן שלא לצורך אכילה אינו לוקה ומן הדין היה ראוי ללקות כפי מה שכתבתי למעלה באפייה ובשול אלא שהרב מ"מ נתן טעם לשניהם דאמרינן בהם מתוך שהותרה לצורך וכו' כב"ה וטעם ההוצאה כתב לפי שהיא באוכל ומשקה שמוציא האוכל עצמו ואעפ"י שהיא בדברים אחרים אמרינן מתוך ואינו מספיק טעם זה כי גם באפיה ובשול עיקרם הם באוכל ומשקה ואפילו הכי לא אמרי' בהם מתוך וכו' שיותרו שלא לצורך כדאמרינן אלא שצריך לומר שלא הותר מתוך בהוצאה וכו' אלא בקטן וס"ת וכיוצא בהם שהם צורך היום גם ההוצאה היא מלאכה גרועה כדאמרינן בשבת אלא שהתורה אסרה שההוצאה היא תדירה בכל הדברים מרשות לרשות וקל לעשותה ואינה מלאכת אומנות שהיא מסורה לכל אדם ולכן אמרו שהיא גרועה ואמרו בה מתוך בדברי' שהם צורך מצות או צורך היום קצת אבל הוצאה שלא לצורך כלל כמו טלטול אבנים והוצאתם אסור וכתב מגיד משנה איסור מדבריה' ומה שנר' שאינו לוקה הוא מפני שהיא מלאכה גרועה על הדרך שכתבתי אבל באפיה ובשול שאינו צורך אכילה כלל לוקה וההבער' גם כן נראה מירוש' כשאינה לצורך כלל שהוא אסור ומלקות פשיטא דליכא בה מגזרת הכתוב לא תבערו אש בכל וכו'. ובמה שכתבתי יסולקו קצת מספקותיך על הרב מגיד משנה כתב' שנראה מדבריו שיותר יש להתיר בשטיטה /בשחיטה/ ובשול מהוצאה והבערה שהרי שצריך לבקש להם טעם וא"כ איך אמרו בגמרא השוחט עולת נדבה בי"ט לוקה וכו' מני ב"ש היא דלא אמרינן מתוך הא אפי' כב"ש לא אתי דלא פליגי אב"ה אלא בהוצאה וכו' אבל בשחיטה ואפייה לא.

ואני אומר דאין כאן קושיא כלל דהא דאמרי ב"ש דלא אמרי' מתוך בהוצאה היינו אפי' בדבר שיש בו צורך היום או קצת מצוה אבל בשחיטה לא אמרינן מתוך למה שאין בה צורך כלל כמו בשחיטת עולת נדבה שאפשר לעשותה למחר ולכך לוקה אבל בשחיט' שיש בה קצת צורך כמו שחיטת מסוכנת כשיכול לאכול מעט מבית שחיטתה בי"ט אעפ"י שהוא קרוב לעריבת השמש אפי' לב"ש אמרינן מתוך הרי שיש יותר היתר בשחיטה מבהוצאה אפי' לב"ש ואינו צריך לדחוק לשון הגמרא דקאמר הא מני לתרץ קושיא זו במה שכתב'. ולקושיא השניה דאיך כתב דהבערה נפקא לן מיתורא דביום השבת דהא דרשינן להאי קרא ללאו או לחלק ע"כ הרי כתב המגיד דמיתורא דקרא דביום השבת דרשינן היתר הבער' די"ט דלחל' או ללאו מגופיה דקרא נפקא מלא תבערו וכו' דקאי אשבת דכת' לעיל ולא הוה צריך לומר ביום השבת אלא להיתר הבערה ביו"ט ולקושיא הג' דכיון דכתב מגיד משנה דדרשינן היתר הבערה מביום השבת דלאו מתוך הותרה ובגמרא התיר רבי יוחנן הבערה מטעם מתוך תירצת דדיוקא דביום השבת אסור הא בי"ט שרי הוא על אוכל נפש לבד אבל שלא לצורך אסור ולהכי אצטריך טעמא דמתוך ולא ראית הירושלמי שהביא בהגהה אבל אתה מבעיר בי"ט אין תימא בדברים שיש בהו אוכל אנן קיימין הא כתי' אך אשר יאכל לכל נפש אלא כי אנן קיימין בנר של אבטל' והרי שלצורך אוכל נפש לא בעינן דיוקא דביום השבת אבל בי"ט שרי אלא לא אתא דיוקא אלא לשלא צורך והדרא קושיתך לדוכתא דלא בעינן מתוך בהבער' ור' יוחנן בעי מתוך בגמרא כדאמרינן. ונראה לי דאע"ג דנראה דהוצאה והבערה כי הדדי נינהו אפ"ה איכא היתר טפי בהבערה מבהוצאה דהוצאה אין בה הכשר אוכל נפש אלא שמוצי' האוכל מרשות לרשות לאכלו שם והבער' יש בה הכש' אוכל נפש בגוף האוכל שנאפה ומתבשל גוף האוכל בהבערה ולהכי הותר אפי' שלא לצורך כלל כמו בנר של אבטל' כמו שהוא מותר נר שמדליק בי"ט להאיר לאכיל' ולכל צרכי אוכל נפש אבל הוצאה שאינה הכשר באוכל נפש לא הותר שלא לצורך כלל אלא כשיש צורך מצוה או צורך היום וכמו שכתב הרב בהוצאה לפיכך מותר בי"ט להוציא קטן או ס"ת וכו' ובהבערה כתב וכן מותר להבעיר אעפ"י שאינו לצורך אכילה דמשמע אפי' נר של אבטלה שלא כתב כאן קטן או ס"ת וא"כ סמך אהתר דדיוק' דקרא ביום השבת אי אתה מבעיר אבל אתה מבעיר בי"ט ולא בעינן מתוך. ולדעת הרב המגיד ז"ל דמשמע דשרי הבערה מדיוקא דביום השבת ואפ"ה כתב לדעת רבינו דסמך אדר' יוחנן דגמרתינו שהשוה הבערה להוצאה דאמרינן בתרוייהו מתוך אפשר לומר דאע"ג דדרשינן היתר להבערה שלא לצורך מדיוקא דקרא ואפי' נר של אבטלה מותר אסרו מדבריהם נר של אבטלה כיון שאינה צורך כלל ומוקמינן דיוקא דקרא להיכא דאיכא צורך מצוה או קצת צורך היום כמו הבערה לפני ס"ת או בלילה מפני הקטן אעפ"י שאין צורך אוכל נפש כלל וכיון שהם שוים לגמרי הוצאה והבערה ולא שרינן טפי בהבערה מבהוצאה אמר רבי יוחנן כי היכי דאמרינן מתוך בהוצאה בצורך קצת אמרינן נמי בהבערה דלא תימא דנישרי טפי בהבערה ולא נקט מתוך בהבערה אלא אגב הוצאה משום דשוו בדיניהו אע"פ שההוצאה היא משום מתוך וההבערה מדיוקא דקרא. ולקושיא הד' אמאי לא דרשי' גבי הוצאה מקרא דלא תוציאו משא ביום השבת אין בי"ט לא אני אומר דדרשינן לה ואפ"ה בעינן מתוך והיינו משום דהוצאה לא נכללה בכלל היתר אוכל נפש דקרא דאך אשר יאכל לכל נפש וכו' דאינה בהכשר אוכל נפש כתיקונו אלא שמוציאין אותו למה שרוצה האוכל כמו שכתבתי למעלה א"כ אי לאו קרא דבשבת אין בי"ט לא (לא) הוי שרי הוצאה מרשות לרשות כלל אפילו להוציא אוכל למי שרוצה לאוכלו ומקרא לא ממעט להתר אלא לצורך האוכל עצמו אבל שלא לצור' עצמו אפי' לצורך מצו' או צורך היום קצת לא הוה שרי הוצאה אלא דשרו ליה ב"ה מתוך שהותרה הוצאה לצורך מקרא דבשבת אין בי"ט לא כדא' הותר' נמי שלא לצורך אוכל אבל יש צורך מצו' (או) צורך היום מה שאין אנו יכולין לומר כן בהבערה אבל אתה מבעיר בי"ט דבכלל אשר יאכל לכל נפש היא כדאית' בירושלמי. עוד הקשית לדעת מגיד משנה שכתב ושאר מלאכות שהם באכילה כגון בשחיטה ואפיה אפילו עשאן שלא לצורך אכילה אינו לוקה דמשמע דהותרו משום מתוך וזה תימ' שהרי כתב רבינו לקמן המבשל בי"ט לגוים או לבהמה אינו לוקה וכו' שאלו באו אורחין כו' ואין כאן קושי ולא תימא דמה שכתב ואפי' עשאן שלא לצורך אינו לוקה אינו משמע דהותרו משום מתוך אלא שאינו לוקה משום אי איתרמו ליה אורחים הרבה אבל אסור הוא מן התורה לבשל לגוי' וכשהו' בישול איסור שאינו ראוי לישראלים האורחים לוקה כמו שכתבתי למעלה. ומה שהקשו התוספות קושיא זו על רש"י ז"ל היינו משום דקים ליה לרש"י ז"ל דב"ה סבירא להו הואיל והותרה הותרה לגמרי אלא רבנן הוא דגזור בדבר שאינו צורך כלל וא"כ קשיא ליה הא דאמרינן דהאופה מי"ט לחול דלוקה אי סבירא ליה לב"ה מתוך שהותרה הותרה לגמרי עוד הקשית במה שכתב בדין ההוצא' שהיא מותרת לגמרי לדברי רבינו אפילו שלא לצורך כמו לצורך גוים דאמאי דהרי שחיטה ואפיה דיש לנו טעם דהתר יותר מההוצאה כמו שנרא' מדברי הרמב"ם ז"ל לגוים ולכלבים כמו שכתב רבינו לקמן מקרא דכלם ולא לגוים וכו' וכ"ש הוצאה שלא לצור' דהא התר הוצאה גופא לא נפקא לן אלא מקרא דאך אשר יאכל לכל נפש וכו' והרי שם מיעט הכתוב לכם דמשמע לגוים ולכלבי' אסור ואיך יש לנו להתיר הוצא' שלא לצורך ע"כ. ואנכי לא ידעתי אנה כתב מגיד משנ' שההוצאה מותר' לגמרי לדברי רבינו אפי' לצורך כמו לצורך גוים וכו' אם מה שכתב חוץ מן ההוצאה והבער' שאעפ"י שאינן לצורך אכילה אינו לוקה משמע אינו לוקה אבל איסור איכא גם מה שכפל ואפי' עשאן שלא לצורך אכילה היינו כמו הוצאת קטן או ס"ת כמו שכתב הרב ז"ל לא שנאמ' שלא לצורך לגמרי גם מה שכתב בשם רש"י ז"ל דדברי תורה מותר' לגמרי בכל דבר הרי כתב מן התור' דמשמע דמדרבנן אסיר' וכמו שכתב הוא אלא שהוצאת אבנים וכיוצא בהן אסור מדבריהם ולא על רש"י ז"ל כתב הכותב שההוצאה מותרת לגמרי אלא על מגיד משנה לדברי רבינו והרי שמגיד משנ' לא כתב כן ורבינו לא כתב אלא מתוך שהותרה הוצאה וכו' ופירש מיד לפיכ' מות' בי"ט להוציא קטן או ס"ת או מפתח וכיוצא בזה הרי שלא התיר לגמרי ואם מה שכתב לדברי רבינו על כי כתב מגיד משנה על פי' רש"י ז"ל וכן נראה מן ההלכות וזה דעת רבינו שנרא' שמן התורה סובר רבינו שההוצא' מותרת לגמרי יש מקום להקשו' מה שהקשה דאם בשחיטה ואפיה שלא לצורך אסור מן התורה כל שכן בהוצא' שאינה כל כך בעצמות האוכל ונר' לי כי ההוצא' מפני שהוא מלאכה גרועה הותרה לגמרי מדכתיב אל תוציאו משא וכו' ביום השבת אין אבל בי"ט מותר לגמרי מן התורה מפני שהיא צורך הרבה דשחיט' ואפיה ובשול שהתיר' תור' בי"ט אי איפשר לעשותם במקום א' ואעפ"י שאינה בעצמו' האוכל צריכה היא למלאכות שבאוכל נפש שאי אפשר לעשותן במקום א' ולאנשים הרבה שאין עומדין במקום א' ואם לא היו מוציאים מרשות לרשות לצורכי האוכל נפש היו כמי שידיו אסורות אם לא היה מוליך ומביא כל מה שירצה להשלים חפצי האוכל נפש כמו שכתב הרב ז"ל ואפ"ה שלא לצורך כלל אסרו חכמים אבל שחיטה ואפייה ובשול והבערה שהם באוכל נפש ממש מה שאינו מהם לאוכל נפש לישראל אסרו התורה בפי' לכם ולא לגוים ולא לכלבי' והבער' היא בכלל איסור זה שלא הותר מלא תבערו וכו' אבל אתה מבעיר בי"ט אלא כגון נר של אבטלה כמו שכתוב בירו' אבל הבערה לצורך גוים הויא כאפייה ובשול שנמעטו מדכתיב לכם ולא לגוים מה שאין כן בהוצאה שאינה נכללת בכלל עצמות אוכל נפש ולא ממעטינן לה מדכתיב לכם ולא לגוים אלא לאוכל נפש עצמו שחיטה ובישול ואפיה והבערה ולא להוצאה ומה שכתבת דהתר הוצאה גופא לא נפקא לן אלא מקרא דאך (אשר) יאכל וכו' והרי שם מיעט לכם ולא לגוים וכו' הוא טעות דאין בכתוב זה זכר הוצא' לא בהתר הוצאה לישראל ולא במיעוט לגוי אלא כדפי' ונתרצו קושיותיך גם מה שהנחת בתי"קו /בתיקו/ שצ"ע אין אנו צריכין לתשבי אלא לקושיו' והויות חמורות ולביאתו עם משיח בן דוד הן כל זה ראתה עיני לתירוץ קושיותי' וספקותיך שמעה אזני דבריך ובינת אדם לך לפלפל בדברי הרמב"ם ז"ל ולשאת ולתת בהלכות ומתוך שהותרו קושיותיך שהיה צורך להתירן הותרו ג"כ ספקותיך שלא היה בהן כל כך צורך להתרן ואם ישאר בלבך עדיין איזה ספק תשבי יתרץ יתיר קושיותיך והויותיך והמבי"ט.

שו"ת בית מרדכי חלק ב סימן כז

במגילת סתרים דבי ר' חייא שהבאנוה נשנתה ההלכה, שאחת מן שלושים ותשע אבות מלאכות האסורות בשבת אין חייבין עליה מיתה אם עשוה במזיד. ואילו היו מפרסמים ושונים בפומבי בבית המדרש את הברייתא הזו שנשתמרה במגילת הסתרים, אז אפשר דנפיק מיניה חורבא. כלומר, אפשר שפרסום הברייתא הזאת היה יכול לגרום לזילזול באיסורי שלושים ותשע אבות מלאכות. כל אחת מן שלושים ותשע אבות מלאכות שלשבת היתה יכולה להיות מפוקפקת ומעורערת, מפני שאפשר היה לומר על כל אחת מהן שזוהי המלאכה שעליה שנה איסי בן יהודה, שאין חייבין עליה. ואמנם היה צורך להדגיש שמלאכות שהן מלאכות "גרועות", כלומר, קלות ובלתי חשובות בעיני האדם, כמלאכת הוצאה מרשות לרשות, הן לא פחות חשובות ובעלות משקל מיתר אבות מלאכות. כדי להבליט זאת העמידו, לפי התוספות שם ב, א, ד"ה יציאות השבת וד"ה פשט, את אב מלאכה של איסור הוצאה מרשות לרשות בראש מסכת שבת. וזהו, כנראה, הטעם שהודגש (שם ו, ב) בהדגשה מיוחדת כי איסור ההוצאה מרשות לרשות הוא מהנך דלא מספקן, ושלהן לא נתכוונה הברייתא של איסי בן יהודה, שעל אחת מן שלושים ותשע המלאכות אין חייבין. אותו הדבר במלאכות שנזכרו שם צו, ב. אנו משערים שזהו הנימוק שלא פירסמו ולא שנו בבי מדרשא את הברייתא של איסי בן יהודה שנשתמרה במגילת דבי ר' חייא. ומפני שהסתירו את הברייתא הזאת ולא שנוה ברבים בבית המדרש לכן נקראה המגילה הזאת בשם: "מגילת סתרים".

שו"ת הר צבי אורח חיים ב סימן כו

הטעם שהוצאה מלאכה גרועה היא ודין מחמר בכרמלית.

מה שכתב דלהמנ"ח דבתחומין דנפ"ל מל"ת דאל יצא דאינו מלאכה אינו עובר רק בלאו זה ולא בעשה דתשבות כיון דאינו מלאכה. וע"פ הדברים האלה מגיד חדשות ועומד ותמה על הוצאה דחשבו אותה למלאכה גרועה דאמאי היא גרועה משאר מלאכות, והרי המוציא שק מלא פירות הוא עובד קשה יותר מזה שכותב שתי אותיות. ומתוך קושיא זאת מחדש דהטעם דהוצאה היא מלאכה גרועה היינו משום דהוצאה אינה בכלל הל"ת דלא תעשה מלאכה רק למדין זה ממדרש הפסוק אל יוציא, עיין עירובין דף יז ע"ב ותוס' ריש שבת ד"ה יציאות, וא"כ לא ביטל בהוצאה את המ"ע של תשבות, משא"כ בשאר מלאכות שהן נכללות בלאו דלא תעשה כל מלאכה ולכן שפיר הוצאתה היא מלאכה גרועה דזהו גריעותא דידה שאין בה עשה דתשבות. וחוזר ומקשה דא"כ נימא דגם הבערה היא מלאכה גרועה דילפינן לה מלא תבערו ולא מהך ל"ת דכל מלאכה לא תעשה, ומתרץ דהא אמרינן בשבת דף ע הבערה בכלל היתה ולמה יצאת, הרי דנכללת בל"ת דכל מלאכה ולכן אינה מלאכה גרועה. עכ"ד.

ולדעתי דבריו הללו אין מתקבלין על הלב. דמאי דמתמה דהוצאה של שק מלא פירות הוא יותר קשה מכתיבת שתי אותיות ומכח זה רוצה לומר דגרועה היא משום שאינה נכללת בל"ת דכל מלאכה לא תעשה, א"כ גם הבערה נאמר שהיא מלאכה גרועה, ומה שמביא מההיא דשבת דף ע דהבערה בכלל היתה, היא גופא קשיא, דמנ"ל לחלק בין הוצאה להבערה דהבערה בכלל הל"ת דלא תעשה כל מלאכה והוצאה אינה בכלל מלאכה, וגם כיצד שייך לומר דהוי מלאכה גרועה משום דאין בה עשה דתשבות ולמה לא סגי לן מה שחייבה התורה על הוצאה סקילה וכרת וגם חטאת בשוגג, וכי בשביל חסרון עשה הוי מלאכה גרועה, הא חזינן דהעונש הוא מחמורה שבחמורות, ועוד הא בשביל גרעון העשה לא מסתבר לומר דהמלאכה היא מלאכה גרועה דחומר העונש של הוצאה הוא בשלימות ככל המלאכות החמורות ולמה לא נאמר דחומר העונש הוי גילויא דהיא בכלל כל המלאכות דאל"כ ענש סקילה וכרת מנ"ל. וכשם שהוא אומר דלשון הגמרא שבת דף ע והרי הבערה בכלל היתה זה מודיע לנו שהיא בכלל מלאכה, מכש"כ זה שהוצאה נמנית במתני' דכלל גדול בין אבות המלאכות שחייבין עליה ככל המלאכות זה ג"כ אין לנו גלוי מילתא יותר מזה דהוי בכלל מלאכה וממילא דיש בה ג"כ העשה דתשבות בלי ספק, ולא דמי כלל למש"כ המנ"ח דבתחומין אינו עובר בעשה, דשא"ה דבאמת אינה מלאכה כלל ואין דינה כעושה מלאכה, משא"כ בהוצאה דלא יצאת מכלל מלאכה אלא בעצם סד"א דהוי מלאכה גרועה, אבל לא דס"ד דלא הוי מלאכה דמלאכה גרועה נמי מלאכה היא.

וכבר אמרו חז"ל יפה צפרנן של ראשונים. והרי התוס' אומרים מפורש מילתא דמסתבר דגרועה היא מצד הסברא דמה לי הוצאה מרה"י לרשות הרבים ומה לי מוציא מרשות היחיד לרשות היחיד, ומפורש דכוונתם דמצד הסברא סד"א דלא הוי מלאכה גמורה.

ובההיא דבמה טומנין (שבת מט) דאמרינן הם הורידו קרשים מעגלה ואתם אל תוציאו, מקשים התוס' אע"ג דהוצאה נפק"ל מקרא בהדיא איצטריך למיתני שהיתה במשכן משום דקתני ברישא דברייתא אין חייבין אלא על מלאכה שכיוצא בה היתה במשכן ואם לא היה מוציא הוצאה במשכן הייתי מחייב בכל מלאכות הדומות למלאכה גמורה אע"פ שלא הי' במשכן כמו בהוצאה. [ובספר אור זרוע כתב דמה"ט הוצאה מלאכה גרועה היא דמעיקרא חפץ והשתא חפץ יעו"ש והיינו דליכא שינוי בחפץ].

...